
PANEVĖŽIO MIESTO SAVIVALDYBĖS TARYBA

SPRENDIMAS
DĖL PANEVĖŽIO MIESTO GATVIŲ, VIDAUS KELIŲ IR TERITORIJŲ, KURIUOSE NEĮRENGTAS APŠVIETIMAS, APŠVIETIMO ĮRENGIMO EILIŠKUMO NUSTATYMO TVARKOS APRAŠO PATVIRTINIMO

[bookmark: registravimoDataIlga][bookmark: registravimoNr]2026 m. spalio 14 d. Nr. TSP-437
Panevėžys
Vadovaudamasi Lietuvos Respublikos vietos savivaldos įstatymo 6 straipsnio 32 punktu, 15 straipsnio 2 dalies 19 punktu, 16 straipsnio 1 dalimi ir Lietuvos Respublikos kelių įstatymo 5 straipsnio 4 ir 7 dalimis, Panevėžio miesto savivaldybės taryba n u s p r e n d ž i a:
1. Patvirtinti Panevėžio miesto gatvių, vidaus kelių ir teritorijų, kuriuose neįrengtas apšvietimas, apšvietimo įrengimo eiliškumo nustatymo tvarkos aprašą (pridedama).
2. Nustatyti, kad šis sprendimas:
2.1. skelbiamas Teisės aktų registre ir Panevėžio miesto savivaldybės interneto svetainėje;
2.2. įsigalioja kitą dieną po jo oficialaus paskelbimo Teisės aktų registre.


Savivaldybės merė				Loreta Masiliūnienė


PATVIRTINTA
Panevėžio miesto savivaldybės tarybos
20__ m. ______________ ___ d.
sprendimu Nr. ___-____
PANEVĖŽIO MIESTO GATVIŲ, VIDAUS KELIŲ IR TERITORIJŲ, KURIUOSE NEĮRENGTAS APŠVIETIMAS, APŠVIETIMO ĮRENGIMO EILIŠKUMO NUSTATYMO TVARKOS APRAŠAS
I SKYRIUS
BENDROSIOS NUOSTATOS

1. Panevėžio miesto gatvių, vidaus kelių ir teritorijų, kuriuose neįrengtas apšvietimas, apšvietimo įrengimo eiliškumo nustatymo tvarkos aprašas (toliau – Aprašas) nustato Panevėžio miesto gatvių, vidaus kelių ir teritorijų, kuriuose neįrengtas apšvietimas, apšvietimo įrengimo eiliškumo nustatymo kriterijus ir tvarką.
2. Aprašo tikslas – užtikrinti skaidrų, objektyvų ir vienodais principais grindžiamą apšvietimo įrengimo darbų eiliškumo nustatymą ir racionalų savivaldybės biudžeto lėšų, skiriamų apšvietimui įrengti, naudojimą.
3. Aprašas taikomas Panevėžio miesto gatvėms, vidaus keliams ir teritorijoms, kuriuose neįrengtas apšvietimas. Apšvietimo įrengimo eiliškumas nereguliuojamose ir nežymėtose pėsčiųjų perėjose nustatomas pagal Panevėžio miesto nereguliuojamų pėsčiųjų perėjų ir nežymėtųjų pėsčiųjų perėjų atnaujinimo, panaikinimo, įrengimo darbų eiliškumo nustatymo tvarkos aprašą, patvirtintą 2018 m. birželio 4 d. įsakymu Nr. A-417(4.1E) „Dėl Panevėžio miesto nereguliuojamų pėsčiųjų perėjų ir nežymėtų pėsčiųjų perėjų atnaujinimo, panaikinimo darbų eiliškumo nustatymo tvarkos aprašo patvirtinimo“.
4. Apraše vartojamos sąvokos:
4.1. Apšvietimo įrengimo eiliškumo sąrašas – pagal Apraše nustatytus kriterijus sudarytas ir Savivaldybės administracijos direktoriaus įsakymu patvirtintas gatvių, vidaus kelių arba teritorijų, kuriuose numatoma įrengti apšvietimą, prioriteto tvarka išdėstytas sąrašas.
4.2. Gatvė – kelias ar jo ruožas, esantis miesto gyvenamosios vietovės teritorijoje, turintis pavadinimą.
4.3. Gatvių kategorijos – gatvių skirstymas į A, B, C, D (įskaitant Ds ir Ds*), E ir F kategorijas, kaip jos klasifikuojamos pagal statybos techninį reglamentą STR 2.06.04:2014 „Gatvės ir vietinės reikšmės keliai. Bendrieji reikalavimai“.
4.4. Prašymų sąrašas – Savivaldybės administracijos direktoriaus įsakymu patvirtintas fizinių ir juridinių asmenų prašymų dėl apšvietimo įrengimo sąrašas, kuriame prašymai išdėstyti pagal jų pateikimo datą.
4.5. Teritorija – Savivaldybei nuosavybės teise priklausančioje ar patikėjimo teise valdomoje žemėje arba valstybinėje žemėje, kurios naudotoja yra Savivaldybė ar daugiabučių namų savininkų bendrija, esanti bendrojo naudojimo teritorija (daugiabučių gyvenamųjų namų kiemas, automobilių stovėjimo aikštelė, skveras, pėsčiųjų ar dviračių takas, vaikų žaidimo ar sporto aikštelė, kita viešoji erdvė), nepriskirta gatvėms ar vidaus keliams.
4.6. Vidaus keliai – fizinių ar juridinių asmenų, kitų organizacijų, jų padalinių reikmėms naudojami keliai, privažiavimo ar kiemų keliai ir visi kiti keliai, nepriskirti gatvėms.
4.7. Kitos Apraše vartojamos sąvokos suprantamos taip, kaip jos apibrėžtos Lietuvos Respublikos kelių įstatyme, Lietuvos Respublikos statybos įstatyme ir kituose teisės aktuose.
5. Apšvietimo įrengimo eiliškumas nustatomas vadovaujantis skaidrumo, objektyvumo, lygiateisiškumo, viešojo intereso pirmumo ir racionalaus lėšų naudojimo principais.


II SKYRIUS
EILIŠKUMO NUSTATYMO KRITERIJAI

6. Apšvietimo įrengimo eiliškumas nustatomas kiekvieną gatvę, vidaus kelią ar teritoriją, kuriuose neįrengtas apšvietimas, įvertinant balais pagal Aprašo 1 priede nustatytus vertinimo kriterijus.
7. Vertinimo kriterijai, jų didžiausi galimi balai, balų skyrimo požymiai, kiekvieną balą pagrindžiantys duomenų šaltiniai, balus mažinantys požymiai, taip pat vertinimo taisyklės ir balų skaičiavimo tvarka nustatyti Aprašo 1 priede.
8. Tie patys vertinimo kriterijai ir jų balų skalė taikomi gatvėms, vidaus keliams ir teritorijoms.
9. Vertinimo rezultatas – pagal Aprašo 1 priedą apskaičiuota galutinė gatvės, vidaus kelio ar teritorijos balų suma.

III SKYRIUS
EILIŠKUMO SĄRAŠŲ SUDARYMAS

10. Sudaromi trys atskiri apšvietimo įrengimo eiliškumo sąrašai: gatvių sąrašas, vidaus kelių sąrašas ir teritorijų sąrašas.
11. Sąrašai sudaromi pagal apskaičiuotą galutinę balų sumą, gatves, vidaus kelius ir teritorijas išdėstant nuo didžiausios balų sumos iki mažiausios (balų mažėjimo tvarka).
12. Jeigu kelių gatvių, vidaus kelių ar teritorijų galutinė balų suma vienoda, aukštesnė eiliškumo vieta suteikiama tam objektui, kuris surinko daugiau balų pagal šiuos kriterijus (nurodyta pirmumo tvarka): eismo sauga, objekto funkcija pėsčiųjų susisiekime, padėtis esamame apšvietimo tinkle. Jeigu ir tuomet balai vienodi, pirmenybė teikiama objektui, dėl kurio Panevėžio miesto savivaldybės (toliau – Savivaldybė) administracijoje anksčiausiai užregistruotas prašymas ar pasiūlymas įrengti apšvietimą. Jeigu dėl nė vieno iš objektų prašymų negauta, pirmenybė teikiama objektui, kuriam apšvietimo įrengimo darbai kainuotų mažiau pagal Savivaldybės administracijos Miesto infrastruktūros skyriaus parengtą preliminarų skaičiavimą, atliktą pagal einamaisiais metais galiojančios apšvietimo įrengimo darbų rangos sutarties įkainius, įvertinus reikalingų atramų ir šviestuvų kiekį ir apšviečiamo objekto ilgį (plotą).
13. Gatvių apšvietimo įrengimo eiliškumo sąrašo forma pateikta Aprašo 2 priede, vidaus kelių apšvietimo įrengimo eiliškumo sąrašo forma – Aprašo 3 priede, teritorijų apšvietimo įrengimo eiliškumo sąrašo forma – Aprašo 4 priede.

IV SKYRIUS
PRAŠYMŲ PRIĖMIMAS, SĄRAŠŲ RENGIMAS, TVIRTINIMAS IR ATNAUJINIMAS

14. Apšvietimo įrengimo eiliškumo sąrašų rengimą organizuoja ir parengtus sąrašus teikia tvirtinti Savivaldybės administracijos direktoriui Savivaldybės administracijos Miesto infrastruktūros skyrius.
15. Fiziniai ir juridiniai asmenys pasiūlymus ir prašymus dėl apšvietimo įrengimo teikia Savivaldybės administracijai teisės aktų nustatyta tvarka. Gauti prašymai registruojami ir pagal jų pateikimo datą įrašomi į prašymų sąrašą.
16. Prašymų sąrašas, į kurį įtraukiami iki praėjusių metų gruodžio 31 d. gauti prašymai, kasmet iki sausio 31 d. tvirtinamas Savivaldybės administracijos direktoriaus įsakymu. Iš prašymų sąrašo išbraukiami įgyvendinti prašymai. Pakartotinis prašymas dėl to paties objekto naujos vietos prašymų sąraše nesuteikia.
17. Objektai, įtraukti į patvirtintą prašymų sąrašą, iki kovo 1 d. įvertinami pagal Aprašo 1 priedą ir pagal apskaičiuotą galutinę balų sumą įrašomi į atitinkamą apšvietimo įrengimo eiliškumo sąrašą. Prašymo pateikimo data objekto vietos apšvietimo įrengimo eiliškumo sąraše nelemia, išskyrus Aprašo 12 punkte nustatytą atvejį.
18. Gatvių, vidaus kelių ir teritorijų vertinimą pagal Aprašo kriterijus atlieka Savivaldybės administracijos direktoriaus įsakymu sudaroma darbo grupė (toliau – Darbo grupė). Darbo grupės sudėtis tvirtinama ir keičiama Savivaldybės administracijos direktoriaus įsakymu.
19. Darbo grupė sudaroma ne mažiau kaip iš 5 narių, paskiriant Darbo grupės pirmininką, jo pavaduotoją ir sekretorių. Į Darbo grupę įtraukiami už infrastruktūrą, eismo saugą, teritorijų planavimą, želdynus ir viešąsias erdves, viešąją tvarką ir savivaldybės biudžeto lėšų planavimą atsakingi Savivaldybės administracijos specialistai. Darbo grupės nariais negali būti tiesiogiai ar netiesiogiai jos sprendimais suinteresuoti asmenys.
20. Darbo grupė atlieka šias funkcijas:
20.1. surenka Aprašo 1 priede nurodytus vertinimui reikalingus duomenis. Dėl duomenų apie vertinamuose objektuose užregistruotus teisės pažeidimus Darbo grupė kreipiasi raštu į teritorinę policijos įstaigą arba gauna informaciją iš prieinamų statistinių duomenų;
20.2. vertina gatves, vidaus kelius ir teritorijas pagal Apraše nustatytus kriterijus ir apskaičiuoja kiekvieno objekto galutinę balų sumą;
20.3. pagal apskaičiuotus balus parengia gatvių, vidaus kelių ir teritorijų apšvietimo įrengimo eiliškumo sąrašų projektus ir teikia juos Savivaldybės administracijos Miesto infrastruktūros skyriui;
20.4. nagrinėja gautus fizinių ir juridinių asmenų prašymus ir pasiūlymus dėl apšvietimo įrengimo;
20.5. teikia siūlymus dėl eiliškumo sąrašų tikslinimo ir Aprašo tobulinimo.
21. Darbo grupės darbo forma yra posėdžiai. Posėdis yra teisėtas, kai jame dalyvauja ne mažiau kaip pusė Darbo grupės narių. Darbo grupės sprendimai priimami posėdyje dalyvaujančių narių balsų dauguma. Balsams pasiskirsčius po lygiai, lemia Darbo grupės pirmininko, o jo nesant – pavaduotojo, balsas. Prireikus sprendimai gali būti priimami balsuojant elektroninių ryšių priemonėmis.
22. Darbo grupės narys, kai svarstomas su juo ar jam artimais asmenimis susijęs klausimas, dėl kurio gali kilti interesų konfliktas, privalo nusišalinti nuo šio klausimo svarstymo ir balsavimo.
23. Darbo grupės sprendimai, kiekvienos gatvės, vidaus kelio ir teritorijos vertinimas (pagal kiekvieną kriterijų skirti balai ir balus mažinantys balai) ir kiekvieną skirtą balą pagrindžiantys duomenų šaltiniai įforminami protokolu, kurį pasirašo Darbo grupės pirmininkas ir sekretorius.
24. Darbo grupės parengti ir Savivaldybės administracijos Miesto infrastruktūros skyriaus gauti apšvietimo įrengimo eiliškumo sąrašai, atsižvelgiant į Savivaldybės biudžete apšvietimui įrengti numatytas lėšas ir laikantis sąrašuose nustatyto eiliškumo, tvirtinami ir tikslinami Savivaldybės administracijos direktoriaus įsakymu.
25. Apšvietimo įrengimo eiliškumo sąrašai kasmet iki kovo 1 d. peržiūrimi ir tvirtinami iš naujo: iš jų išbraukiami objektai, kuriuose apšvietimas jau įrengtas, į juos įtraukiami nauji objektai iš patvirtinto prašymų sąrašo, ir visi į sąrašus įtraukti objektai vertinami iš naujo pagal Aprašo 1 priedą. Esant poreikiui apšvietimo įrengimo eiliškumas gali būti peržiūrimas ir tikslinamas dažniau – nustačius naujų aplinkybių, atsiradus naujų gatvių, vidaus kelių ar teritorijų, kuriuose neįrengtas apšvietimas, arba gavus fizinių ar juridinių asmenų prašymų.

V SKYRIUS
BAIGIAMOSIOS NUOSTATOS

26. Apšvietimo įrengimo darbai pagal patvirtintus apšvietimo įrengimo eiliškumo sąrašus vykdomi atsižvelgiant į Savivaldybės biudžete tam tikslui skiriamas lėšas. Gatvių ir vidaus kelių apšvietimo įrengimas finansuojamas Kelių priežiūros ir plėtros programos, Savivaldybės biudžeto, Europos Sąjungos fondų ir kitomis teisės aktų nustatytomis lėšomis, teritorijų apšvietimo įrengimas – Savivaldybės biudžeto, Europos Sąjungos fondų ir kitomis teisės aktų nustatytomis lėšomis.
27. Tais atvejais, kai gatvėje, vidaus kelyje ar teritorijoje, kuriuose neįrengtas apšvietimas, numatoma keisti elektros energijos tiekimo 0,4 kV oro linijas į požemines kabelių linijas ar atlikti kitus elektros tinklų pertvarkymo darbus, ir elektros tinklų operatorius (AB „Energijos skirstymo operatorius“) pateikia Savivaldybės administracijai informaciją apie numatomus projektavimo ir rangos darbus, apšvietimas tokiame objekte gali būti įrengiamas kartu su šiais darbais neatsižvelgiant į apšvietimo įrengimo eiliškumo sąrašą, jeigu tai leidžia racionaliau panaudoti lėšas.
28. Aprašas ir pagal jį patvirtinti prašymų sąrašas ir apšvietimo įrengimo eiliškumo sąrašai skelbiami Savivaldybės interneto svetainėje.
29. Apraše nurodyti renkami duomenys tvarkomi ir saugomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) ir Lietuvos Respublikos asmens duomenų teisinės apsaugos įstatymu bei kitais teisės aktais, reglamentuojančiais asmens duomenų teisinę apsaugą. Asmens duomenų tvarkymo tikslas – išnagrinėti ir įvertinti fizinių bei juridinių asmenų pateiktus prašymus ir pasiūlymus dėl apšvietimo įrengimo rengiant ar tikslinant apšvietimo įrengimo eiliškumo sąrašus. Viešai skelbiamuose apšvietimo įrengimo eiliškumo sąrašuose nurodomas tik prašymus pateikusių asmenų skaičius ir anksčiausio prašymo užregistravimo data, asmens duomenys neskelbiami. Viešai skelbiamame prašymų sąraše nurodomi tik objektas, dėl kurio pateiktas prašymas, ir prašymo užregistravimo data, asmens duomenys neskelbiami. Duomenų subjektų teisės įgyvendinamos Bendrajame duomenų apsaugos reglamente ir duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka.
30. Aprašas keičiamas ar pripažįstamas netekusiu galios Savivaldybės tarybos sprendimu.
___________________________


Panevėžio miesto gatvių, vidaus kelių ir teritorijų,
kuriuose neįrengtas apšvietimas, apšvietimo
įrengimo eiliškumo nustatymo tvarkos aprašo
1 priedas
APŠVIETIMO ĮRENGIMO EILIŠKUMO VERTINIMO KRITERIJAI IR BALŲ SKALĖ

I SKYRIUS
BENDROSIOS VERTINIMO NUOSTATOS

1. Vertinimo objektas – gatvės atkarpa, vidaus kelio atkarpa arba teritorija, kurioje neįrengtas apšvietimas (toliau – vertinamas objektas). Kai apšvietimas neįrengtas tik dalyje gatvės ar vidaus kelio, vertinama tik ta atkarpa.
2. Vertinami tik objektai, esantys Savivaldybei nuosavybės teise priklausančioje ar patikėjimo teise valdomoje žemėje arba valstybinėje žemėje, kurios naudotoja yra Savivaldybė ar daugiabučių namų savininkų bendrija, ir naudojami bendrojo naudojimo reikmėms.
3. Linijinio objekto (gatvės, vidaus kelio, tako) vertinama atkarpa negali būti trumpesnė kaip 100 m, išskyrus atvejus, kai ji apima pėsčiųjų perėją, sankryžą ar viešojo transporto stotelę.
4. Visi vertinami objektai – gatvės, vidaus keliai ir teritorijos – vertinami pagal tuos pačius šio priedo II skyriuje nustatytus 8 (aštuonis) kriterijus. Kriterijų didžiausių galimų balų suma – 100 balų.
5. Pagal kiekvieną kriterijų skiriamas artimiausią faktinę situaciją atitinkantis balas. Tarpiniai balai neskiriami. Kriterijuose, kuriuose nustatytos sudedamosios dalys (papunkčiai), balai pagal kiekvieną papunktį skiriami atskirai ir sumuojami. Bendra kriterijaus balų suma negali viršyti kriterijui nustatyto didžiausio galimo balo.
6. Pagal kiekvieną kriterijų skirtas balas ir jį pagrindžiantis duomenų šaltinis (registro išrašas, apžiūros aktas, skaičiavimo protokolas, gautas raštas ar kitas dokumentas) nurodomas darbo grupės posėdžio protokole. Balas, kurio negalima pagrįsti duomenimis, neskiriamas (skiriama 0 balų).
7. Vertinimui naudojami ne senesni kaip 12 mėnesių iki vertinimo dienos duomenys, išskyrus atvejus, kai kriterijuje nustatytas kitas duomenų laikotarpis.
8. Iš pagal II skyriaus kriterijus surinktos balų sumos atimami III skyriuje nustatyti balus mažinantys balai. Galutinė vertinamo objekto balų suma negali būti mažesnė kaip 0 balų.

II SKYRIUS
VERTINIMO KRITERIJAI IR BALŲ SKYRIMO POŽYMIAI

	Eil.
Nr.
	Kriterijus (didžiausias galimas balas)
	Balų skyrimo požymiai
	Duomenų šaltinis

	1.
	Objekto funkcija pėsčiųjų susisiekime

(iki 20 balų)
	1.1. Priėjimo (privažiavimo) funkcija (iki 12 balų):
12 balų – objektas yra trumpiausia pėsčiųjų priėjimo prie ikimokyklinio ar bendrojo ugdymo įstaigos, sveikatos priežiūros arba socialinių paslaugų įstaigos trasa, o atstumas iki tos įstaigos ne didesnis kaip 400 m;
9 balai – objektas yra trumpiausia pėsčiųjų priėjimo prie viešojo transporto stotelės trasa, o atstumas iki stotelės ne didesnis kaip 400 m;
6 balai – objektas yra viena iš kelių galimų priėjimo prie 12 ar 9 balams nustatytų objektų trasų;
3 balai – objektas užtikrina priėjimą tik prie kitų viešųjų objektų (prekybos, sporto, laisvalaikio, kapinių ir pan.);
0 balų – objektas priėjimo (privažiavimo) funkcijos neatlieka.

1.2. Apšviestos alternatyvos buvimas (iki 8 balų):
8 balai – apšviestos alternatyvios trasos nėra (objektas yra vienintelis priėjimas ar privažiavimas);
4 balai – apšviesta alternatyvi trasa yra, tačiau ilgesnė daugiau kaip 200 m;
0 balų – yra lygiavertė apšviesta alternatyvi trasa.
	Savivaldybės geografinės informacinės sistemos duomenys;

Viešojo transporto maršrutų ir stotelių duomenys;

Miesto infrastruktūros skyriaus apžiūros aktas.

	2.
	Padėtis esamame apšvietimo tinkle

(iki 15 balų)
	2.1. Objekto padėtis tinkle (iki 10 balų):
10 balų – neapšviestas objektas yra tarp dviejų apšviestų atkarpų (apšvietimo tinklo spraga);
6 balai – objektas tiesiogiai prisijungia prie esamo apšviesto tinklo (tinklo galas);
0 balų – objektas nesijungia su esamu apšvietimo tinklu (izoliuotas objektas).

2.2. Atstumas nuo objekto iki artimiausio esamo apšvietimo tinklo taško (iki 5 balų):
5 balai – iki 50 m;
4 balai – nuo 50 iki 150 m;
2 balai – nuo 150 iki 300 m;
0 balų – daugiau kaip 300 m.
	Savivaldybės gatvių apšvietimo tinklo apskaitos duomenys ir schema;

Miesto infrastruktūros skyriaus apžiūros aktas.

	3.
	Naudotojų skaičius ir užstatymo baigtumas

(iki 15 balų)
	3.1. Gyvenamąją vietą deklaravusių gyventojų skaičius, tenkantis 100 m linijinio objekto ilgio, o teritorijų atveju – gyventojų skaičius ne toliau kaip 150 m nuo teritorijos ribos (iki 10 balų):
10 balų – 50 ir daugiau gyventojų;
7 balai – nuo 20 iki 49 gyventojų;
5 balai – nuo 5 iki 19 gyventojų;
2 balai – nuo 1 iki 4 gyventojų;
0 balų – deklaravusių gyvenamąją vietą gyventojų nėra.

3.2. Gretimų žemės sklypų užstatymo baigtumas (iki 5 balų):
5 balai – užstatyta 80 procentų ir daugiau sklypų;
3 balai – užstatyta nuo 50 iki 79 procentų sklypų;
1 balas – užstatyta nuo 20 iki 49 procentų sklypų;
0 balų – užstatyta mažiau kaip 20 procentų sklypų.
	Lietuvos Respublikos gyventojų registro duomenys;

Nekilnojamojo turto registro duomenys;

Savivaldybės geografinės informacinės sistemos duomenys.

	4.
	Eismo sauga

(iki 15 balų)
	4.1. Konfliktinės zonos vertinamame objekte (iki 10 balų):
10 balų – yra neapšviesta nereguliuojama pėsčiųjų perėja;
7 balai – yra neapšviesta sankryža arba pėsčiųjų (dviračių) tako sankirta su važiuojamąja dalimi;
4 balai – yra neapšviesta viešojo transporto stotelė, įvaža į teritoriją arba išvažiavimas iš stovėjimo aikštelės;
0 balų – konfliktinių zonų nėra.

4.2. Eismo įvykiai per pastaruosius 5 kalendorinius metus (iki 5 balų):
5 balai – užregistruotas bent vienas įskaitinis eismo įvykis, įvykęs tamsiuoju paros metu;
3 balai – užregistruotas neįskaitinis eismo įvykis, įvykęs tamsiuoju paros metu;
0 balų – eismo įvykių neužregistruota.
	Eismo įvykių ir eismo įvykių vietų duomenys;

Miesto infrastruktūros skyriaus apžiūros aktas.

	5.
	Objekto pobūdis ir naudojimo intensyvumas tamsiuoju paros metu

(iki 15 balų)
	5.1. Objekto pobūdis (iki 8 balų):
8 balai – C kategorijos gatvė arba bendrojo naudojimo teritorija, kurioje vyksta nuolatinis lankymas (skveras, viešoji erdvė, sporto ar žaidimų aikštelė);
6 balai – D kategorijos gatvė arba daugiabučių namų kiemas su privažiavimais ir stovėjimo aikštelėmis;
4 balai – pėsčiųjų arba dviračių takas (E, F kategorijos gatvė ar takas);
2 balai – vidaus kelias ar privažiavimas prie individualių namų, garažų masyvo, sodininkų bendrijos teritorijos;
0 balų – kiti objektai.

5.2. Naudojimo intensyvumas tamsiuoju paros metu (iki 7 balų). Vertinama pagal ne trumpesnės kaip 2 val. trukmės pėsčiųjų skaičiavimą darbo dieną nuo 17.00 iki 20.00 val. spalio–kovo mėnesiais. Kai skaičiavimas neatliktas, vertinama pagal Miesto infrastruktūros skyriaus apžiūros metu nustatytą naudojimo pobūdį ir skiriama ne daugiau kaip 5 balai:
7 balai – 50 ir daugiau pėsčiųjų per valandą;
5 balai – nuo 20 iki 49 pėsčiųjų per valandą;
3 balai – nuo 5 iki 19 pėsčiųjų per valandą;
1 balas – mažiau kaip 5 pėstieji per valandą;
0 balų – tamsiuoju paros metu objektas nenaudojamas.
	Gatvių sąrašas ir kategorijos pagal statybos techninį reglamentą STR 2.06.04:2014;

Pėsčiųjų skaičiavimo protokolas;

Miesto infrastruktūros skyriaus apžiūros aktas.

	6.
	Gyventojų ir juridinių asmenų prašymai

(iki 10 balų)
	Vertinami Savivaldybės administracijoje užregistruoti prašymai ir pasiūlymai įrengti apšvietimą vertinamame objekte, gauti per pastaruosius 5 kalendorinius metus.

6.1. Prašymus pateikusių asmenų skaičius (iki 6 balų):
6 balai – 10 ir daugiau skirtingų pareiškėjų arba kolektyvinis prašymas, pasirašytas 20 ir daugiau asmenų;
4 balai – nuo 5 iki 9 skirtingų pareiškėjų arba kolektyvinis prašymas, pasirašytas nuo 10 iki 19 asmenų;
2 balai – nuo 2 iki 4 skirtingų pareiškėjų;
1 balas – 1 pareiškėjas;
0 balų – prašymų negauta.

6.2. Laikotarpis nuo anksčiausio dėl to paties objekto gauto prašymo užregistravimo dienos (iki 4 balų):
4 balai – 5 metai ir daugiau;
3 balai – nuo 3 iki 5 metų;
2 balai – nuo 1 iki 3 metų;
1 balas – mažiau kaip 1 metai;
0 balų – prašymų negauta.
	Savivaldybės administracijos dokumentų valdymo sistemos registracijos duomenys.

Sąrašuose nurodomas tik pareiškėjų skaičius ir prašymo užregistravimo data.

	7.
	Rekreacinė ir socialinė svarba

(iki 5 balų)
	5 balai – objektas apima vaikų žaidimo, sporto aikštelę ar rekreacinę teritoriją, kurios plotas 1 ha ir daugiau, arba su ja ribojasi;
3 balai – objektas ribojasi su mažesniu kaip 1 ha želdynu, poilsio zona ar vaikų žaidimo aikštele;
2 balai – objektas yra pėsčiųjų ar dviračių trasų tinklo dalis pagal patvirtintus teritorijų planavimo ar darnaus judumo dokumentus;
0 balų – nė vienas iš išvardytų požymių netaikomas.
	Savivaldybės želdynų ir želdinių apskaitos duomenys;

Patvirtintų teritorijų planavimo ir darnaus judumo dokumentų sprendiniai.

	8.
	Kriminogeninė rizika

(iki 5 balų)
	Vertinama pagal oficialiai iš policijos raštu gautus duomenis arba viešai prieinamus statistinius duomenis apie vertinamame objekte tamsiuoju paros metu per pastaruosius 3 kalendorinius metus užregistruotus teisės pažeidimus:
5 balai – 10 ir daugiau užregistruotų teisės pažeidimų;
3 balai – nuo 4 iki 9 užregistruotų teisės pažeidimų;
1 balas – nuo 1 iki 3 užregistruotų teisės pažeidimų;
0 balų – teisės pažeidimų neužregistruota arba duomenų negauta.
	Policijos raštu pateikti duomenys arba duomenys iš viešai prieinamų statistinių duomenų





III SKYRIUS
BALUS MAŽINANTYS POŽYMIAI

	Eil.
Nr.
	Balus mažinantis požymis
	Balai

	1.
	Vertinamas objektas yra akligatvis ar privažiavimas, kuriuo aptarnaujamas ne daugiau kaip vienas žemės sklypas
	–5

	2.
	Vertinamas objektas ribojasi tik su neužstatytais žemės sklypais arba teritorijomis, kuriose nėra gyvenamąją vietą deklaravusių gyventojų ir viešųjų objektų
	–5



9. Balus mažinantys požymiai taikomi kartu. Didžiausia galima balų sumažinimo suma – 10 balų.
10. Balus mažinantys požymiai netaikomi vertinamam objektui, kuriame ar prie kurio yra ugdymo, sveikatos priežiūros ar socialinių paslaugų įstaiga.

IV SKYRIUS
KRITERIJŲ IR DIDŽIAUSIŲ GALIMŲ BALŲ SUVESTINĖ

	Eil. Nr.
	Kriterijus
	Didžiausias balas

	1.
	Objekto funkcija pėsčiųjų susisiekime
	20

	2.
	Padėtis esamame apšvietimo tinkle
	15

	3.
	Naudotojų skaičius ir užstatymo baigtumas
	15

	4.
	Eismo sauga
	15

	5.
	Objekto pobūdis ir naudojimo intensyvumas tamsiuoju paros metu
	15

	6.
	Gyventojų ir juridinių asmenų prašymai
	10

	7.
	Rekreacinė ir socialinė svarba
	5

	8.
	Kriminogeninė rizika
	5

	
	Iš viso
	100


2


Panevėžio miesto gatvių, vidaus kelių ir teritorijų,
kuriuose neįrengtas apšvietimas, apšvietimo
įrengimo eiliškumo nustatymo tvarkos aprašo
2 priedas
PANEVĖŽIO MIESTO GATVIŲ, KURIOSE NEĮRENGTAS APŠVIETIMAS, APŠVIETIMO ĮRENGIMO EILIŠKUMO SĄRAŠAS

	Eil. Nr.
	Gatvės pavadinimas ir vertinamos atkarpos ribos
	Atkarpos ilgis m
	1
	2
	3
	4
	5
	6
	7
	8
	Mažinantys balai
	Bendri balai
	Pareiškėjų sk. / anksčiausio prašymo data
	Vertinimo data

	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	



Kriterijų žymėjimas: 1 – objekto funkcija pėsčiųjų susisiekime; 2 – padėtis esamame apšvietimo tinkle; 3 – naudotojų skaičius ir užstatymo baigtumas; 4 – eismo sauga; 5 – objekto pobūdis ir naudojimo intensyvumas tamsiuoju paros metu; 6 – gyventojų ir juridinių asmenų prašymai; 7 – rekreacinė ir socialinė svarba; 8 – kriminogeninė rizika.
Didžiausi galimi kriterijų balai ir balų skyrimo požymiai nustatyti Aprašo 1 priede. Didžiausia galima bendra balų suma – 100 balų. Bendri balai – visų kriterijų balų suma, iš kurios atimti balus mažinantys balai. Bendra balų suma negali būti mažesnė kaip 0 balų.
___________________________


Panevėžio miesto gatvių, vidaus kelių ir teritorijų,
kuriuose neįrengtas apšvietimas, apšvietimo
įrengimo eiliškumo nustatymo tvarkos aprašo
3 priedas
PANEVĖŽIO MIESTO VIDAUS KELIŲ, KURIUOSE NEĮRENGTAS APŠVIETIMAS, APŠVIETIMO ĮRENGIMO EILIŠKUMO SĄRAŠAS

	Eil. Nr.
	Vidaus kelio pavadinimas (adresas) ir vertinamos atkarpos ribos
	Atkarpos ilgis m
	1
	2
	3
	4
	5
	6
	7
	8
	Mažinantys balai
	Bendri balai
	Pareiškėjų sk. / anksčiausio prašymo data
	Vertinimo data

	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	



Kriterijų žymėjimas: 1 – objekto funkcija pėsčiųjų susisiekime; 2 – padėtis esamame apšvietimo tinkle; 3 – naudotojų skaičius ir užstatymo baigtumas; 4 – eismo sauga; 5 – objekto pobūdis ir naudojimo intensyvumas tamsiuoju paros metu; 6 – gyventojų ir juridinių asmenų prašymai; 7 – rekreacinė ir socialinė svarba; 8 – kriminogeninė rizika.
Didžiausi galimi kriterijų balai ir balų skyrimo požymiai nustatyti aprašo 1 priede. didžiausia galima bendra balų suma – 100 balų. Bendri balai – visų kriterijų balų suma, iš kurios atimti balus mažinantys balai. Bendra balų suma negali būti mažesnė kaip 0 balų.
___________________________


Panevėžio miesto gatvių, vidaus kelių ir teritorijų,
kuriuose neįrengtas apšvietimas, apšvietimo
įrengimo eiliškumo nustatymo tvarkos aprašo
4 priedas
PANEVĖŽIO MIESTO TERITORIJŲ, KURIOSE NEĮRENGTAS APŠVIETIMAS, APŠVIETIMO ĮRENGIMO EILIŠKUMO SĄRAŠAS

	Eil. Nr.
	Teritorijos pavadinimas (adresas) ir ribos
	Plotas m²
	1
	2
	3
	4
	5
	6
	7
	8
	Mažinantys balai
	Bendri balai
	Pareiškėjų sk. / anksčiausio prašymo data
	Vertinimo data

	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	



Kriterijų žymėjimas: 1 – objekto funkcija pėsčiųjų susisiekime; 2 – padėtis esamame apšvietimo tinkle; 3 – naudotojų skaičius ir užstatymo baigtumas; 4 – eismo sauga; 5 – objekto pobūdis ir naudojimo intensyvumas tamsiuoju paros metu; 6 – gyventojų ir juridinių asmenų prašymai; 7 – rekreacinė ir socialinė svarba; 8 – kriminogeninė rizika.
Didžiausi galimi kriterijų balai ir balų skyrimo požymiai nustatyti Aprašo 1 priede. Didžiausia galima bendra balų suma – 100 balų. Bendri balai – visų kriterijų balų suma, iš kurios atimti balus mažinantys balai. Bendra balų suma negali būti mažesnė kaip 0 balų.
___________________________

